CELEX: 62011CN0026
Language: et
Date: 2011-01-17 00:00:00
Title: Kohtuasi C-26/11: Eelotsusetaotlus, mille on esitanud Grondwettelijk Hof (Belgia) 17. jaanuaril 2011 — Belgische Petroleum Unie jt versus Belgia riik

9.4.2011   
            
            
               ET
            
            
               Euroopa Liidu Teataja
            
            
               C 113/4
            
         Eelotsusetaotlus, mille on esitanud Grondwettelijk Hof (Belgia) 17. jaanuaril 2011 — Belgische Petroleum Unie jt versus Belgia riik
   (Kohtuasi C-26/11)
   2011/C 113/07
   Kohtumenetluse keel: hollandi
   
      Eelotsusetaotluse esitanud kohus
   
   Grondwettelijk Hof
   
      Põhikohtuasja pooled
   
   
               Kaebuse esitaja
            
            
               :
            
            
               Belgische Petroleum Unie jt
            
         
               Vastustaja
            
            
               :
            
            
               Belgia riik
            
         
               Menetlusse astujad
            
            
               :
            
            
               
                            
                        
                        
                           Belgian Bioethanol Association VZW
                        
                     
                            
                        
                        
                           Belgian Biodiesel Board VZW
                        
                     
         
      Eelotsuse küsimused
   
   
               1.
            
            
               Kas Euroopa Parlamendi ja nõukogu 13. oktoobri 1998. aasta direktiivi 98/70/EÜ bensiini ja diislikütuse kvaliteedi ning nõukogu direktiivi 93/12/EMÜ muutmise kohta (1) artikleid 3, 4 ja 5 ning vajaduse korral Euroopa Liidu lepingu artikli 4 lõiget 3 ja Euroopa Liidu toimimise lepingu artikli 26 lõiget 2, artikleid 28 ja 34–36 tuleb tõlgendada sellises tähenduses, et nendega keelustatakse seadusesäte, mille alusel on bensiini- ja/või diislitooteid tarbimiseks ringlusse lubavad registreeritud naftaettevõtjad kohustatud lubama samal kalendriaastal tarbimiseks ringlusse ka teatud koguse säästvaid biokütuseid, nimelt bioetanooli puhtal kujul või bio ETBE na vähemalt 4 mahuprotsenti tarbimiseks ringlusse lubatud bensiinitoodete kogusest ja FAMEt vähemalt 4 mahuprotsenti tarbimiseks ringlusse lubatud diislitoodete kogusest?
            
         
               2.
            
            
               Kui esimesele eelotsuse küsimusele vastatakse eitavalt, kas siis tuleb Euroopa Parlamendi ja nõukogu direktiivi 98/34/EÜ, millega nähakse ette tehnilistest standarditest ja eeskirjadest ning infoühiskonna teenuste eeskirjadest teatamise kord (2), artiklit 8 tõlgendada sellises tähenduses, et sama direktiivi artikli 10 lõike 1 esimesele taandele vaatamata sätestatakse sellega, et komisjonile edastatakse standardi eelnõu, mille alusel on bensiini- ja/või diislitooteid tarbimiseks ringlusse lubavad registreeritud naftaettevõtjad kohustatud lubama samal kalendriaastal tarbimiseks ringlusse ka teatud koguse säästvaid biokütuseid, nimelt bioetanooli puhtal kujul või bio ETBE na vähemalt 4 mahuprotsenti tarbimiseks ringlusse lubatud bensiinitoodete kogusest ja FAMEt vähemalt 4 mahuprotsenti tarbimiseks ringlusse lubatud diislitoodete kogusest?
            
         
      (1)  EÜT L 350, lk 58, ELT eriväljaanne 13/23, lk 182.
   
      (2)  EÜT L 204, lk 37, ELT eriväljaanne 13/20, lk 337.